
ΑΠΟΦΑΣΕΙΣ 

Αριθ. 2/44540/0022 (1) 

Καθορισμός αποδοχών του Προέδρου και του Αντιπροέ¬ 
δρου του Διοικητικού Συμβουλίου του Ενιαίου Φορέα 
Ελέγχου Τροφίμων (ΕΦΕΤ). 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - ΑΝΑΠΤΥΞΗΣ 

Έχοντας υπόψη: 

1. Το Ν. 1558/85 (ΦΕΚ137/Α/85) «Κυβέρνηση και Κυβερ¬ 
νητικά Όργανα» όπως τροποποιήθηκε μεταγενέστερα. 


2. Το Π.Δ.27/96 Συγχώνευση των Υπουργείων Τουρι¬ 
σμού, Βιομηχανίας, Ενέργειας και Τεχνολογίας και Εμπο¬ 
ρίου στο Υπουργείο Ανάπτυξης (ΦΕΚ19/Α/96). 

3. Το Π.Δ.59 (ΦΕΚ51/Α/96) «Σύσταση Γενικής Γραμμα¬ 
τείας Εμπορίου στο Υπουργείο Ανάπτυξης και καθορι¬ 
σμός των αρμοδιοτήτων της». 

4. Το Π.Δ. 197 (ΦΕΚ 156/Α/97). «Σύσταση Γ.Γ. Κατανα¬ 
λωτή στο Υπουργείο Ανάπτυξης και καθορισμός των αρ¬ 
μοδιοτήτων της». 

5. Την απόφαση 485/31.10.01 του Πρωθυπουργού και 
Υπουργού Ανάπτυξης για ανάθεση αρμοδιοτήτων στους 
Υφυπουργούς Ανάπτυξης (ΦΕΚ 1484/Β/31.10.01). 

6. Την απόφαση 1100383/1330/Α0006/31.10.01 του 
Πρωθυπουργού και Υπουργού Οικονομικών για ανάθεση 
αρμοδιοτήτων στους Υφυπουργούς Οικονομικών (ΦΕΚ 
1485/Β/31.10.01). 

7. Το άρθρο 40 του Ν.849/78 όπως συμπληρώθηκε με 
τις διατάξειςτου άρθρου 8του Ν.2129/93. 

8. Την παρ. 6 του άρθρου 2 του Ν.2741/28.9.99 (ΦΕΚ 
199/Α/28.9.99). 

9. Την 8323/11.1.00 (ΦΕΚ 8/Β/13.1.00) απόφαση του 
Υπουργού Ανάπτυξης. 

10. Το γεγονός ότι από τις διατάξεις της απόφασης αυ¬ 
τής προκαλείται δαπάνη η οποία για κάθε χρόνο θα καλυ¬ 
φθεί από τον τακτικό προϋπολογισμό του Ενιαίου Φορέα 
Ελέγχου Τροφίμων στον οποίο έχει γίνει πρόβλεψη 
(Κ.Α.Ε. 0262 και 0284), αποφασίζουμε: 

1. Καθορίζουμε τις μηνιαίες αποδοχές του Προέδρου 
του Διοικητικού Συμβουλίου του Ενιαίου Φορέα Τροφί¬ 
μων (ΕΦ.Ε.Τ.) σε 4.000 ευρώ και 500 ευρώ μηνιαίως έξο¬ 
δα κίνησης. 

2. Καθορίζουμε τις μηνιαίες αποδοχές του Αντιπροέ¬ 
δρου του Διοικητικού Συμβουλίου του Ενιαίου Φορέα 
Ελέγχου Τροφίμων (Ε.Φ.Ε.Τ.) σε 3.500 ευρώ και 500 ευρώ 
μηνιαίως έξοδα κίνησης. 

3. Επειδή ο Πρόεδρος και ο Αντιπρόεδρος του Διοικητι¬ 
κού Συμβουλίου του Ενιαίου Φορέα Ελέγχου Τροφίμων 
(Ε.Φ.Ε.Τ.) ορίζονται με πλήρη απασχόληση, να καταβάλ¬ 
λεται σε αυτούς το Επίδομα Αδειας και τα Δώρα Χριστου¬ 
γέννων και Πάσχα. 

4. Η κοινή απόφαση 2/15120/0022/6.3.00 καταργείται. Η 
απόφαση αυτή να δημοσιευθεί στην Εφημερίδα της Κυ- 
βερνήσεως. 

Αθήνα, 22 Αυγούστου 2002 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΑΝΑΠΤΥΞΗΣ 

ΓΕΩΡΓ. ΦΛΩΡΙΔΗΣ Α. ΤΣΟΧΑΤΖΟΠΟΥΛΟΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθμ. 2/45837/0022 (2) 

Υπερωριακή εργασία μονίμου προσωπικού ΟΙΚΟΥ 
ΝΑΥΤΟΥ (Ο.Ν.) Β' εξαμήνου 2002. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Τις διατάξεις του άρθρου 18 του Ν. 2470/1997, όπως 
αντικαταστάθηκαν με αυτές του άρθρου 15 του Ν. 2592/ 
1998 «Αναπροσαρμογή συντάξεων πολιτικών συνταξιού¬ 
χων του Δημοσίου, ρύθμιση συνταξιοδοτικών θεμάτων 
και άλλες διατάξεις» (Φ.Ε.Κ. 57 Α'/18.03.1998). 

2. Τα αποσπάσματα πρακτικών των αρ. 4640/20/ 
3.7.2002 και 4642/22/24.7.2002 συνεδριάσεων του Διοι¬ 
κητικού Συμβουλίου ΟΙΚΟΥ ΝΑΥΤΟΥ. 

3. Τα αριθ. 16571/25.7.2002 και 16730/29.7.2002 έγ¬ 
γραφα ΟΙΚΟΥ ΝΑΥΤΟΥ. 

4. Τις αριθ. 2022941/2297/0022/7.4.1998, 2050742/ 
5390/0022/28.7.1998 και 2/8803/0022/8.2.1999 εγκυκλί¬ 
ους του Υπουργείου Οικονομικών/ Γ.Λ.Κ. 

5. Την αριθ. 2/74260/0004/15.10.99 κοινή απόφαση 
«Μεταβίβαση εξουσίας υπογραφής σύμφωνα με το άρ¬ 
θρο 7 παρ.Ι του Ν.1943/91», αποφασίζουμε: 

1. Την έγκριση πραγματοποίησης απογευματινής υπε- 
ρωριακής εργασίας εκατόν είκοσι δύο χιλιάδων τετρακο- 
σίων(122.400) ωρών συνολικά, με αμοιβή, για διακόσιους 
εβδομήντα δύο (272) μονίμους υπαλλήλους ΟΙΚΟΥ ΝΑΥ¬ 
ΤΟΥ, όπου υπηρετούν διακόσιοι ενενήντα δύο (292) 
υπάλληλοι, για την αντιμετώπιση εποχιακών και εκτάκτων 
υπηρεσιακών αναγκών, για το Β' εξάμηνο 2002. Οι όλως 
εξαιρετικές υπηρεσιακές ανάγκες που επιβάλλουν την 
υπερωριακή απασχόληση του προσωπικού αυτού οφεί¬ 
λονται στους εξής λόγους: 

- Μηνιαία επιδότηση των ανέργων ναυτικών 

- Έκτακτη επιδότηση Χριστουγέννων 

- Λειτουργία των παιδικών κατασκηνώσεων κατά τους 
θερινούς μήνες 

- Αυξημένες ανάγκες προληπτικής ιατροφαρμακευτι¬ 
κής περίθαλψης ασφαλισμένων (αναλογία συνταξιούχων 
προς εν ενεργεία ναυτικών είναι 3/1) 

- Έκτακτοι έλεγχοι σε νοσηλευομένους 

- Σύσταση και λειτουργία επιτροπών για τη μελέτη και 
επεξεργασία ειδικών θεμάτων 

- Εισαγωγή στοιχείων σε Η/Υ και άλλες εργασίες 

- Κλείσιμο Ισολογισμών - Απολογισμών 

- Έλεγχος καθυστερημένων λογαριασμών δαπανών ια¬ 
τρικής και φαρμακευτικής περίθαλψης 

- Καταχώρηση δεδομένων απογραφής για τον ΑΜ.ΚΑ 
στον κόμβο επικοινωνίας με το Κ.Η.Υ.Κ.Υ. 

Η υπερωριακή εργασία θα πραγματοποιείται από Δευ¬ 
τέρα έως Παρασκευή από ώρας 15.00 - 20.00 

2. Την έγκριση δύο χιλιάδων εννιακοσίων εβδομήντα 
επτά (2.977) ωρών εργασίας συνολικά προς συμπλήρωση 
της εβδομαδιαίας υποχρεωτικής (από τις οποίες 1.747 
ώρες νυχτερινών, 342 ώρες νυχτερινών αργιών, 888 ώρες 
αργιών), καθώς και 598 ώρες υπερωριακής εργασίας, κα¬ 
τά τις απογευματινές και νυχτερινές ώρες, Κυριακές και 
εξαιρέσιμες ημέρες, για επτά (7) μονίμους φύλακες - νυ¬ 
χτοφύλακες του ΟΙΚΟΥ ΝΑΥΤΟΥ (Ο.Ν.) για το Β' εξάμηνο 
2002 με σκοπό την εκ περιτροπής φύλαξη επί 24ώρου βά- 
σεως και όλες τις ημέρες του μήνα του εννεαόροφου κτι¬ 
ρίου της Υπηρεσίας εντός του οποίου στεγάζονται εργα¬ 
στήρια και ιατρεία που είναι εξοπλισμένα με ιατρικά μη¬ 
χανήματα και εργαλεία αξίας πολλών εκατομμυρίων, 
καθώς και η ταμειακή υπηρεσία. 

Τέλος στο ισόγειο του κτιρίου Ο.Ν. λειτουργεί υπο¬ 


σταθμός του ΟΤΕ προς τον οποίο πρέπει οι τεχνικοί να 
έχουν πρόσβαση ανά πάσα στιγμή σε περίπτωση ανά¬ 
γκης. 

Υπεύθυνη ορίζεται η υπάλληλος ΓΑΛΑΖΙΟΥ Αποστ. και 
σε περίπτωση απουσίας της η υπάλληλος ΠΕΝΙΑ Ελένη. 

3. Για τη δαπάνη ύψους 448.300 ευρώ περίπου που θα 
προκύψει από την ανωτέρω αιτία υπάρχουν εγγεγραμμέ¬ 
νες πιστώσεις στους ΚΑ 0261-0263 στον Προϋπολογισμό 
έτους 2002 του ανωτέρω φορέα. Η συνολική δαπάνη δε 
μπορεί σε καμία περίπτωση, να υπερβεί σε ετήσια βάση το 
ύψος των ετησίων πιστώσεων του Προϋπολογισμού των 
ανωτέρω φορέων που έχουν εγγράφει για την αιτία αυτή, 
μη επιτρεπομένης της αύξησης των σχετικών πιστώσεων 
με μεταφορά κονδυλίων από πιστώσεις άλλων κατηγο¬ 
ριών δαπανών, είτε με χορήγηση συμπληρωματικών κον¬ 
δυλίων. 

4. Η απόφαση αυτή ισχύει ένα μήνα πριν από τη δημοσί¬ 
ευσή της στην Εφημερίδα της Κυβέρνησης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Αυγούστου 2002 

Οι Γ ενικοί Γ ραμματείς 

Δημοσιονομικής Πολιτικής 
Υπουργείου Οικονομίας Υπουργείου 

και Οικονομικών Εμπορικής Ναυτιλίας 
ΙΩΑΝ. ΚΟΥΣΟΥΛΑΚΟΣ ΛΑΜΠ. ΛΑΜΠΡΟΠΟΥΛΟΣ 
-♦- 

Αριθ. Κ3-7441 (3) 

Δέσμευση κινητής περιουσίας της ασφαλιστικής 
εταιρείας Α5ΤΠΑ ΑΣΦΑΛΙΣΤΙΚΗ Α.Ε.Γ.Α.. 

Ο ΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη τις διατάξεις: 

1. Του Ν. 1558/85 «Κυβέρνηση και Κυβερνητικά όργα¬ 
να». 

2. Του Π.Δ. 397/1988 «Οργανισμός του Υπουργείου 
Εμπορίου», όπως ισχύει. 

3. Του Π.Δ. 27/96 «Συγχώνευση των Υπουργείων Τουρι¬ 
σμού, Βιομηχανίας, Ενέργειας και Τεχνολογίας και Εμπο¬ 
ρίου στο Υπουργείο Ανάπτυξης». 

4. Την υπ’ αριθ. 485/31.10.2001 απόφαση του Πρωθυ¬ 
πουργού και του Υπουργού Ανάπτυξης «Περί ανάθεση 
αρμοδιοτήτων στους Υφυπουργούς Ανάπτυξης». 

5. Του Π.Δ. 59/96 «Σύσταση Γ ενικής Γ ραμματείας Εμπο¬ 
ρίου στο Υπουργείο Ανάπτυξης». 

6. Την Β3/311/31.12.2001 απόφαση της Υφυπουργού 
Ανάπτυξης «Για εξουσιοδότηση υπογραφής εγγράφων 
με εντολή Υφυπουργού». 

7. Του Ν.Δ 400/70 «Περί Ιδιωτικής Επιχειρήσεως Ασφα- 
λίσεως» όπως τροποποιήθηκε και ισχύει. 

8. Τον Ισολογισμό χρήσης 2001 και τα τηρούμενα στην 
Υπηρεσία μας περιουσιακά στοιχεία που διαθέτει σε 
ασφαλιστική τοποθέτηση, αποφασίζουμε: 

Δεσμεύουμε και χαρακτηρίζουμε ως ασφαλιστική το¬ 
ποθέτηση, σύμφωνα με τα άρθρα 9 και 17γ του Ν.Δ 
400/70 «Περί Ιδιωτικής Επιχείρησης Ασφάλισης» όπως 
ισχύει σήμερα: 

- τα περιουσιακά στοιχεία της εταιρίας συνολικού 
ύψους 1.133.335,55 ΕΥΡΩ που είναι επενδεδυμένα σε τίτ¬ 
λους του Ελληνικού Δημοσίου και τηρούνται στο ΚΕΝΤΡΙ¬ 
ΚΟ ΚΑΤΑΣΤΗΜΑ ΤΗΣ ΕΘΝΙΚΗΣ ΤΡΑΠΕΖΑΣ ΤΗΣ ΕΛΛΑ¬ 
ΔΟΣ σύμφωνα με την επιστολή της τράπεζας την 
30.07.2002. 

-τα περιουσιακά στοιχεία της εταιρίας συνολικού ύψους 
185.371,73 ΕΥΡΩ που είναι επενδεδυμένα σε τίτλους του 

Ελληνικού Δημοσίου και τηρούνται στο ΚΑΤΑΣΤΗΜΑ ΜΗ- 
ΤΡΟΠΟΛΕΩΣ ΤΗΣ ΕΘΝΙΚΗΣ ΤΡΑΠΕΖΑΣ ΤΗΣ ΕΛΛΑΔΟΣ 
σύμφωνα με την επιστολή της τράπεζας την 31.7.2002. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 28 Αυγούστου 2002 

Ο ΥΦΥΠΟΥΡΓΟΣ 

X. ΘΕΟΔΩΡΟΥ 
-♦- 

Αριθ. 4662 (4) 

Εξουσιοδότηση υπογραφής εγγράφων στον Προϊστάμε¬ 
νο της Δ/νσης Αστικής κατάστασης & Αλλοδαπών & 
Μετανάστευσης. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΘΕΣΣΑΛΙΑΣ 

Έχοντας υπόψη: 

1. Τις διατάξεις 

α) Τον Ν. 2503/97 «Διοίκηση Στελέχωσητης Περιφέρει¬ 
ας, ρύθμιση θεμάτων για την Τοπική Αυτοδιοίκηση και άλ¬ 
λες διατάξεις». 

β) Τον Ν. 2910/2001 (ΦΕΚ 91/Α/2.5.2001 «Είσοδος και 
παραμονή Αλλοδαπών στην Ελληνική Επικράτεια .Κτήση 
της Ελληνικής ιθαγένειας με πολιτογράφηση και άλλες 
διατάξεις» όπως συμπληρώθηκε και τροποποιήθηκαν με 
τις διατάξεις των άρθρων 19 εως και 25 του Ν. 3013/2002 
(ΦΕΚ 102/Α/1.5.2002 «Αναβάθμιση πολιτικής προστασίας 
και λοιπές διατάξεις». 

γ) Τον Ν.2790/2002 (ΦΕΚ 24/Α/16.2.2000) «Αποκατά¬ 
σταση παλιννοστούντων ομογενών από τις χώρες της τέ¬ 
ως Σοβιετικής Ένωσης και άλλες διατάξεις». 

δ) Του Π.Δ/τος 60/2002 (ΦΕΚ Α/19.3.2002) «Σύσταση 
Δ/νσης Αστικής Κατάστασης και Αλλοδαπών και Μετανά¬ 
στευσης στην Περιφέρεια Θεσσαλίας». 

2. Την 4560/23.7.2002 απόφαση μας «περί στελέχωσης 
της ανωτέρω υπηρεσίας». 

3. Την ανάγκη για την απλούστευση των διαδικασιών και 
την ταχύτερη διεκπεραιώσει των θεμάτων που προκύ¬ 
πτουν κατά την εφαρμογή των παραπάνω νόμων. 

4. Το γεγονός ότι από τις διατάξεις αυτής της απόφα¬ 
σης δεν προκαλείται δαπάνη σε βάρος του κρατικού προ¬ 
ϋπολογισμού και του προϋπολογισμού της Περιφέρειας 
Θεσσαλίας, αποφασίζουμε: 

Παρέχουμε στον Προϊστάμενο της Δ/νσης Αλλοδαπών 
και Μετανάστευσης Θεσσαλίας Εξουσιοδότηση υπογρα¬ 
φής εγγράφων για τα παρακάτω αναφερόμενα θέματα 
που αφορούν τον Ν. Λάρισας. 

1. Έκδοση και ανανέωση αδειών παραμονής των άρθρων 
10,11,13,14,16,17,21,22,23,24,25 [(εκτός απόφασης εισό¬ 
δου άδειαςλειτουργίας ανεξάρτητης οικονομικής δραστη¬ 
ριότητας (παρ. 5) 26,27,28 (εκτός απόφασης θεώρησης ει¬ 
σόδου)] , 29,30,32,33, (εκτός της παρ. 2), 34,35,36,& 37 του 
Ν. 2910/2002 όπως συμπληρώθηκαν και τροποποιήθηκαν 
με τα άρθρα 19 έως και 25 του Ν. 30/3/2002 

2. Κτήση της Ελληνικής Ιθαγένειας μετο άρθρο 1 του Ν. 
2790/2000 όπως αντικαταστάσταθηκε με το άρθρο 76 Ν. 
2910/2001 (εκτός της απόφασης της κτήσης ιθαγένειας 
και της ορκωμοσίας των αποκτησάντων αυτής). 

3. Πολιτογράφηση αρθ.60 Ν. 2910/1 (εκτός της ορκω¬ 
μοσίας των αποκτησάντων την Ιθαγένεια). 

4. Έκδοση και ανανέωση άδειας άρθρου 24 Ν. 3013/ 
2002-07-31 

5. Θέση εγγράφων στο Αρχείο. 

6. Ανανέωση των αδειών παραμονής των παρ. 6ι, 7ι, και 
8ιτου άρθρου 66 Ν. 2910/2001. 

7. Έκδοση αδειών άρθρου 67 Ν. 2910/2001. 


8. Χορήγηση δανείων σε ομογενείς παλιννοστούντες 
από χώρες της πρώην σοβιετικής ένωσης που διαμένουν 
σε όλους τους Νομούς της Περιφέρειας Θεσσαλίας (Ν. 
2910/2002 και 33767/5324 20.10.2002 αποφ. Υπουργού 
ΥΠ.ΕΣ.Δ.Δ.Α και Οικονομικών). 

9. Κοινοποίηση εγκυκλίων σε πάγιους αποδεκτές. 

10. Κατανομή προσωπικού στα τμήματα της Δ/νσης (Ν. 
Λάρισας). 

11. Παραπομπή υποθέσεων αναρρωτικών αδειών υπαλ¬ 
λήλων της υπηρεσίας στις Υγειονομικές Επιτροπές και 
χορήγηση αδειών (αναρρωτικών - κανονικών). 

12. Χορήγηση κλιμακίων και χρονοεπιδομάτων στους 
υπαλλήλους τις υπηρεσίας. 

Εάν κάποια από τις παρακάτω μεταβιβασθείσες αρμο¬ 
διότητες κριθεί σε συγκεκριμένη περίπτωση ως μείζονος 
σημασίας θα ασκείται προσωπικά από μένα τον ίδιο. 

Με την παρούσα καταργείται η παρ. Α της 
3571/12.6.2001 απόφασή μας ΦΕΚ 773/β/19.6.2001. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λάρισα, 30 Ιουλίου 2002 

Ο Γενικός Γραμματέας Περιφέρειας 

I. ΚΑΡΑΤΖΙΩΤΗΣ 

-♦- 

Αριθ. 3021 (5) 

Εξουσιοδότηση Προϊσταμένου Δ/νσης Περιβάλλοντος 
και Χωροταξίας Περιφέρειας Θεσσαλίας για υπογρα¬ 
φή εγγράφων. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΘΕΣΣΑΛΙΑΣ 

Έχοντας υπ’ όψη: 

1. Τιςδιατάξειςτου άρθρου 1, παρ. 2, του Ν. 2503/97για 
την Οργάνωση και Διοίκηση της Περιφέρειας. 

2. Την ανάγκη εξουσιοδότησης των Διευθυντών να υπο¬ 
γράφουν θέματα αρμοδιότητας Γ ενικού Γ ραμματέα Πε¬ 
ριφέρειας Θεσσαλίας. 

3. Το γεγονός ότι από τις διατάξεις αυτής της απόφα¬ 
σης δεν προκαλείται δαπάνη εις βάρος του κρατικού προ¬ 
ϋπολογισμού, αποφασίζουμε: 

Εξουσιοδοτούμε το Διευθυντή της Διεύθυνσης Περι¬ 
βάλλοντος και Χωροταξίας Θεσσαλίας να υπογράφει με 
εντολή Γ ενικού Γ ραμματέα έγγραφα, αποφάσεις και λοι¬ 
πές πράξεις που αφορούν αρμοδιότητες της Υπηρεσίας 
του, όπως παρακάτω: 

1. Απαραίτητα έγγραφα σχετικά με την προετοιμασία 
των δικαιολογητικών: 

α) Προκαταρκτικής Περιβαλλοντικής Εκτίμησης και 
Αξιολόγησης βιομηχανιών, ξενοδοχείων, ιχθυοτροφείων, 
κτηνο-πτηνοτροφικών μονάδων και λοιπών έργων ή δρα¬ 
στηριοτήτων σύμφωνα με τις παρ. 3, 4 και 5, του άρθρου 
2, του Π.Δ. 28/93 (ΦΕΚ9Α). 

β) Έγκρισης περιβαλλοντικών όρων έργων οδοποιίας, 
λιμενικών, υδραυλικών, υδροηλεκτρικών και εγκαταστά¬ 
σεων ξενοδοχειακών, κτηνο - πτηνοτροφικών, επεξεργα¬ 
σίας λυμάτων κλπ σύμφωνα με τα εδάφ. 17,18 της παρ. 2, 
του άρθρου 1 του Ν. 2647/98 (ΦΕΚ237Α). 

2. Αποφάσεις έγκρισης παρεκκλίσεων από τους ισχύο- 
ντες όρους δόμησης για εγκαταστάσεις εκτός σχεδίου 
του Π.Δ. 6.10.78 (ΦΕΚ538Δ) και Π.Δ. 24.5.85 (ΦΕΚ 170Δ), 
εξαιρουμένωντωνπεριπτώσεωντης παρ.2, του άρθρου 5 
(υπεραγορών) καιτωνπαρ. 1,.2,.3και4,τουάρθρου7του 
τελευταίου Π.Δ. (κτιρίων κοινής ωφέλειας, έργων ύδρευ¬ 
σης, εγκαταστάσεων βιολογικού καθαρισμού κλπ). 

3. Γνωμοδοτήσεις επί παρεκκλίσεων υπεραγορών της 
παρ.2του άρθρου Π.Δ. της 24.5.85 (ΦΕΚ279Δ). 

4. Γνωμοδοτήσεις για την ίδρυση σταθμών αυτοκινήτων 
μεγάλου μεγέθου άρθρου 3, παρ. Ιστ, του Π.Δ. 455/76 
(ΦΕΚ169Α). 

5. Εισηγήσεις για την έγκριση ή μη των απαραίτητων δια¬ 
μορφώσεων προσπέλαση υφισταμένων προ της 13.7.2000 
κτιρίων του Δημοσίου από με ειδικές ανάγκες, βάσει της 
παρ. 5,του άρθρου 28του Ν. 2831/00 (ΦΕΚ140Α). 

6. Έγγραφα εξέτασης αιτημάτων πολιτών και ερωτημά¬ 
των Πολεοδομικών Υπηρεσιών του διαμερίσματος Θεσ¬ 
σαλίας, επί θεμάτων πολεοδομικών εφαρμογών. 

7. Αλληλογραφία προς Υπουργεία, Νομαρχιακές Αυτο¬ 
διοικήσεις, ΔΓ Υπηρεσίες της Περιφέρειας και ιδιώτες 
σχετικά με θέματα που άπτονται των αρμοδιοτήτων της 
Υπηρεσίας. 

8. Έγγραφα και πράξεις διοικητικής και οικονομικής μέ¬ 
ριμνας της Υπηρεσίας. 

9. Εγκρίσεις κανονικών και αναρρωτικών αδειών του 
προσωπικού της Υπηρεσίας πληντου Διευθυντού. 

10. Εντολές κίνησης εκτός έδρας του προσωπικού της 
Υπηρεσίας, πλήν του Διευθυντού, σε περιοχές της Θεσ¬ 
σαλίας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λάρισα, 26 Ιουλίου 2002 

Ο Γενικός Γραμματέας Περιφέρειας 

I. ΚΑΡΑΤΖΙΩΤΗΣ 

-♦- 

Αριθ. 690 (6) 

Μεταβίβαση αρμοδιοτήτων και παροχή εξουσιοδότησης 
υπογραφής αποφάσεων, εγγράφων και λοιπά με εντο¬ 
λή Γενικού Γραμματέα Περιφέρειας Θεσσαλίας, στον 
Διευθυντή Πολιτικής Προστασίας της Περιφέρειας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΘΕΣΣΑΛΙΑΣ 

Έχοντας υπόψη: 

1. Τις διατάξεις: 

α. Του Ν.2503/97 (ΦΕΚ 107/Α) «Διοίκηση, οργάνωση, 
στελέχωση της Περιφέρειας, ρύθμιση θεμάτων για την 
Τοπική Αυτοδιοίκηση και άλλες διατάξεις». 

β. Του Ν.2647/98 (ΦΕΚ237/Α) «Μεταβίβαση αρμοδιοτή¬ 
των στην Περιφέρεια και την Αυτοδιοίκηση και άλλες δια¬ 
τάξεις». 

γ. Του Ν. 2683/99 (ΦΕΚ 19/Α) «Κύρωση Κώδικα Κατά¬ 
στασης Δημοσίων Πολιτικών Διοικητικών Υπαλλήλων 
Ν.Π.Δ.Δ. και άλλες διατάξεις». 

δ. Του Ν. 2685/99 (ΦΕΚ 35/Α/18.2.99) «Κάλυψη δαπα¬ 
νών μετακινουμένων υπαλλήλων εντός και εκτός Επικρά¬ 
τειας και άλλες διατάξεις». 

ε. Του Ν. 2240/94 (ΦΕΚ 153/Α) «Περί συμπληρώσεως 
διατάξεων για την Νομαρχιακή Αυτοδιοίκηση και άλλων 
διατάξεων». 

στ. Του Ν. 2470/1997 «Αναμόρφωση μισθολογίου προ¬ 
σωπικού της Δημόσιας Διοίκησης και άλλες συναφείς δια¬ 
τάξεις». 

ζ. Τις 2016747/2130/0022/7.3.1997 και 2030771/4262/ 
0022/24.4.1997 εγκυκλίους του Υπουργείου Οικονομικών 
(Γ.Λ.Κ.). 

η. Του Ν. 2344/11.10.95 (ΦΕΚ212/Α) οργάνωση Πολιτι¬ 
κής Προστασίας και άλλες διατάξεις. 

θ. Του Ν. 3013/1.5.2002 (ΦΕΚ 102/Α) αναβάθμιση της 
Πολιτικής Προστασίας και λοιπές διατάξεις. 

2. Τις υπηρεσιακές ανάγκες της Δ/νσης Πολιτικής Προ¬ 
στασίας της Περιφέρειας Θεσσαλίας με σκοπό την εύ¬ 
ρυθμη και απρόσκοπτη λειτουργία των, όπως επίσης και 
την ταχύτερη εξυπηρέτηση του πολίτη. 


3. Το γεγονός ότι από τις διατάξεις αυτής της απόφα¬ 
σης δενπροκαλείται δαπάνη σε βάροςτου Κρατικού Προ¬ 
ϋπολογισμού, αποφασίζουμε: 

Α. Εξουσιοδοτούμε τον Δ/ΝΤΗ ΠΟΛΙΤΙΚΗΣ ΠΡΟΣΤΑΣΙΑΣ 
να υπογράφει ΜΕ ΕΝΤΟΛΗ ΜΑΣ (Ε.Γ.Γ.Π.Θ.) τις παρακάτω 
αρμοδιότητες: 

1. Μετακίνηση για την εκτός έδρας εκτέλεση υπηρεσίας 
του προσωπικού της Δ/νσης Πολιτικής Προστασίας Περι¬ 
φέρειας, εντός της Περιφέρειας. 

2. Θεώρηση των δικαιολογητικών οδοιπορικών εξόδων 
και ημερήσιων αποζημιώσεων εκτός έδρας του προσωπι¬ 
κού, της Δ/νσης Πολιτικής Προστασίας. 

3. Κίνηση των πάσης φύσεως Κ.Υ. αυτοκινήτων της 
Δ/νσης Πολιτικής Προστασίας. 

4. Χορήγηση των πάσης φύσεως αδειών του προσωπι¬ 
κού της Δ/νσης Πολιτικής Προστασίας (Αναρρωτικές, κα¬ 
νονικές, τοκετού, κινήσεως, συνδικαλιστικές, ειδικές 
άδειες κ.λ.π.) που προβλέπονται από τον Υπαλληλικό Κώ¬ 
δικα και άλλες διατάξεις. 

5. Χορήγηση κανονικής άδειας απουσίας άνευ αποδο¬ 
χών μέχρι 15 ημέρες του προσωπικού της Δ/νσης Πολιτι¬ 
κής Προστασίας (Ν. 1157/81, Ν. 1288/92, Π.Δ. 611/77, 
Π.Δ. 347/86, Ν.2683/99). 

6. Ημερήσιες - Αρχικές - Περιοδικές - Αναφορές Κατα¬ 
στροφής σύμφωνα με την αριθμ. 2025/30-12-97 Απόφαση 
ΥΠ.ΕΣ.Δ.ΔΑ. (ΦΕΚ Β 12) 12.1.99 «Σχέδιο Ξενοκράτης». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λάρισα, 5 Αυγούστου 2002 

Ο Γ ενικός Γ ραμματέας Περιφέρειας 
I. ΚΑΡΑΤΖΙΩΤΗΣ 

-♦- 

Αριθ. 12732 (7) 

Καθορισμός αριθμού ατόμων που θα απασχοληθούν στη 
Ν.Α Λακωνίας με σύμβαση μίσθωσης έργου. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΠΕΛΟΠΟΝΝΗΣΟΥ 

Έχοντας υπόψη: 

1. Τις διατάξεις του άρθρου 6 του Ν .2527/1997 «Τροπο¬ 
ποίηση και συμπλήρωση των διατάξεων του Ν.2190/94 
και άλλες διατάξεις» (ΦΕΚ206/Α/1997). 

2. Τις διατάξεις των άρθρων 681 κ.επ.του Αστικού Κώ¬ 
δικα. 

3. Τις διατάξεις του άρθρου 31 του Ν.3013/2002 (ΦΕΚ 
102/Α/2002) σύμφωνα με τις οποίες συστάθηκαν τα Κέ¬ 
ντρα Εξυπηρέτησης Πολιτών στις Ν.Α. 

4. Την αριθμ.65/21.11.2001 ΠΥΣ (ΦΕΚ264/Α 
722.11.2001) «Παράταση της ισχύος της υπ’ αριθμ. 55/98 
ΠΥΣ Αναστολή Διορισμών και Προσλήψεων στο Δημόσιο 
Τομέα». 

5. Την αριθμ. 180/4.4.2002 γνωμοδότηση του Νομικού 
Τμήματος ΕΝΑΕ (Ένωση Νομαρχιακών Αυτοδιοικήσεων 
Ελλάδος) απάτηνοποίαπροκύπτειότιη απασχόληση των 
πιο κάτω ατόμων στα ΚΈ.Π των ΟΤΑ α' και β' Βαθμού της 
χώρας με σύμβαση μίσθωσης έργου δεν υποκρύπτει 
εξαρτημένη εργασία. 

6. Την αριθμ. ΔΙΠΠ/ΦΈΓΚΡ. 1/244/7643/16.7.2002 από¬ 
φαση της Επιτροπήςτου άρθρου 2 παρ. 1 της αριθμ. 55/98 
ΠΥΣ (ΦΕΚ252/Α/12.1.1998) με την οποία εγκρίθηκαν για 
τους ΟΤΑ Α' και Β' Βαθμού συμβάσεις μίσθωσης έργου 
για χρονικό διάστημα έως δεκαοχτώ (18) μήνες. 

7. Το γεγονός ότι στο ΚΈ.Π της Ν.Α Λακωνίας θα απα¬ 
σχοληθούν τέσσερα (4) άτομα με σύμβαση μίσθωσης έρ¬ 
γου διαφόρων κατηγοριών και κλάδων. 

8. Τα αριθμ. 12700/2.7.2002 και 32247/6.8.2002 έγγρα¬ 
φα του ΥΠΕΣΔΔΑ σχετικά με την ανάθεση σύμβασης μί¬ 
σθωσης έργου. 

9. Τις υπηρεσιακές ανάγκες της Ν.Α όπως αυτές δια¬ 
μορφώθηκαν μετά τη δημοσίευση του Ν.3013/2002 με 
τον οποίον συστάθηκαν τα Κέντρα Εξυπηρέτησης Πολι¬ 
τών στους ΟΤΑ Α' και Β' Βαθμού. 

10. Το γεγονός ότι από τις διατάξεις της απόφασης αυ¬ 
τής προκαλείται δαπάνη και ειδικώτερα η αμοιβή κατ άτο¬ 
μο ορίζεται μέχρι του ποσού των 16.140,87 ΕΥΡΩ. Ετη- 
σίως για συμβασιούχους που έχουν Πανεπιστημιακή Εκ¬ 
παίδευση. Γι’ αυτούς που έχουν ΤΕ και ΔΕ τα 13.206,126 
ΕΥΡΩ. Ετησίως κατ’ άτομο συμπεριλαμβανομένων τυχόν 
κρατήσεων και τυχόν Φ.Π.Α., η οποία θα εκταμιευθεί από 
την Ελληνική Εταιρεία Τοπικής Ανάπτυξης και Αυτοδιοί¬ 
κησης μέσω προγραμματικής σύμβασης με το ΥΠΕΣΔΔΑ. 

11. Το Ν.2503/1997 (ΦΕΚ 107/Τ.Α./30.5.97) «Διοίκηση, 
οργάνωση, στελέχωση της Περφέρειας, ρύθμιση θεμά¬ 
των για την τοπική αυτοδιοίκηση και άλλες διατάξεις, 
όπως τροποποιήθηκε και συμπληρώθηκε μεταγενέστε¬ 
ρα», αποφασίζουμε: 

Α. Καθορίζουμε τον αριθμό των ατόμων που είναι απα¬ 
ραίτητα να τους ανατεθεί έργο με σύμβαση μίσθωσης, 
σύμφωνα με τις ανωτέρω διατάξεις και το άρθρο 681 κ. 
επειτ. του Αστικού Κώδικα σε τέσσερα (4) ως κατωτέρω: 

α) Δύο (2) άτομα κατηγορίας ΠΕ 

β) Δύο (2) άτομα κατηγορίας ΔΕ 

Β. Τα φυσικά πρόσωπα στα οποία θα ανατεθεί το έργο 
πρέπει να έχουν: 

1. Πτυχίο ή δίπλωμα της ημεδαπής ή ισότιμο σχολών 
της αλλοδαπής όλων των κλάδων και ειδικοτήτων. 

2. Άριστη γνώση χειρισμού Η/Υ, η οποία θα αποδεικνύε- 
ται με την υποβολή υπεύθυνης δήλωσης 

Γ. Το έργο που θα εκτελέσουν οι ανωτέρω αφορά την 
εγκατάσταση και λειτουργία του προγράμματος για την 
ηλεκτρονική εξυπηρέτηση του Πολίτη και της εκπαίδευ¬ 
σης των υπαλλήλων που θα στελεχώσουν το Κ.Ε.Π της 
Ν.Α. 

Δ. Το ύφος της αμοιβής των αναδοχών ορίζεται ως 
εξής: 

1. Για την κατηγορία ΠΕ ποσό δρχ. 16.140,87 ΕΥΡΩ, 
ετησίως κατ’ άτομο 

2. Για την κατηγορία ΤΕ και ΔΕ ποσό 13.206,162 ΕΥΡΩ 
ετησίως κατ’ άτομο συμπεριλαμβανομένων των τυχόν 
κρατήσεων και τυχόν Φ.Π.Α. 

Ε. Ο Διευθυντής του ΚΕΠ θα παρακολουθεί την πορεία 
εκτέλεσης του ανατιθέμενου έργου και θα δίνει τις απα¬ 
ραίτητες οδηγίες. Για την καταβολή της αμοιβής απαιτεί¬ 
ται βεβαίωση του Διευθυντή, για την πληρότητα και αρ¬ 
τιότητα του έργου 

ΣΤ. Ως τόπος εκτέλεσης του έργου ορίζονται τα γρα¬ 
φεία του Κέντρου Εξυπηρέτησης Πολιτών της Ν.Α στη 
Σπάρτη. 

Ζ. Ανανέωση ή παράταση των συμβάσεων μίσθωσης έρ¬ 
γου απαγορεύεται και είναι αυτοδικαίως άκυρη πέραν 
των 18 μηνών και όχι πέραν της 31.12.2003. 

Η. Οι ανάδοχοι δεν δικαιούνται δώρο Χριστουγέννων 
και Πάσχα καθώς και άδεια και επίδομα αδείας, ενώ δεν 
υφίσταται υποχρέωση του εργοδότη για ασφάλιση του 
αναδόχου σε φορέα κύριας ή επικουρικής ασφάλισης. 

Θ. Απασχόληση των αναδοχών σε έργα ή εργασίες 
άσχετες με αυτές που περιγράφονται στην παρούσα από¬ 
φαση απαγορεύονται. 

I. Το προς ανάθεση έργο δεν ανάγεται στον κύκλο των 
συνήθων καθηκόντων των υπηρετούντων υπαλλήλων, 
δεν μπορεί να εκτελεστεί από τους υπαλλήλους της Ν.Α 
λόγω μη διαθεσιμότητας ανθρώπινου δυναμικού, δεν κα¬ 


λύπτει πάγιες ανάγκες και δεν υποκρύπτει εξαρτημένη 
εργασία δεδομένου ότι πρόκειται για εργασίες που προ¬ 
κύπτουν από ρυθμίσεις νεοπαγείς (Ν.3013/2002). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Τρίπολη, 23 Αυγούστου 2002 

Ο Γενικός Γραμματέας Περιφέρειας 
ΑΝΤΩΝΗΣ ΜΑΤΣΙΓΚΟΣ 

-♦- 

Αριθ. 12780 (8) 

Καθορισμός αριθμού ατόμων που θα απασχοληθούν στη 
Ν.Α Μεσσηνίας με σύμβαση μίσθωσης έργου. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΠΕΛΟΠΟΝΝΗΣΟΥ 

Έχοντας υπόψη: 

1. Τις διατάξεις του άρθρου 6 του Ν.2527/1997 «Τροπο¬ 
ποίηση και συμπλήρωση των διατάξεων του Ν.2190/94 
και άλλες διατάξεις» (ΦΕΚ206/Α/8.10.1997). 

2. Του άρθρου 71 του Ν.2190/94, 

3. Τις διατάξεις των άρθρων 681 ΚΕΠ του Αστικού Κώ¬ 
δικα. 

4. Τις διατάξεις του άρθρου 31 του Ν.3013/2002 (ΦΕΚ 
102/Α/1.5.2002) «Αναβάθμιση της Πολιτικής Προστασίας 
και άλλες διατάξεις καθώς και τις σχετικές εγκυκλίους 
που έχουν εκδοθεί σχετικά με τη λειτουργία Κέντρων 
Εξυπηρέτησης Πολιτών (ΚΕΠ) στις Περιφέρειες και τους 
ΟΤΑ α' και β' βαθμού». 

5. Την αριθμ. 65/21.11.2001 ΠΥΣ (ΦΕΚ 
264/Α/22.11.2001) «Παράταση της ισχύος της υπ’ αριθμ. 
55/98 ΠΥΣ Αναστολή διορισμών και Προσλήψεων στο Δη¬ 
μόσιο Τομέα». 

6. Την αριθμ. 180/4.4.2002 γνωμοδότηση του Νομικού 
Τμήματος ΕΝΑΕ (Ένωση Νομαρχιακών Αυτοδιοικήσεων 
Ελλάδος) από την οποία προκύπτει ότι η απασχόληση των 
πιο κάτω ατόμων στα Κ.Ε.Π των ΟΤΑ α' και β' Βαθμού της 
χώρας με σύμβαση μίσθωσης έργου δεν υποκρύπτει 
εξαρτημένη εργασία. 

7. Την αριθμ. ΔΙΠΠ/ΦΈΓΚΡ.1/244/7643/16.7.2002 από¬ 
φαση της Επιτροπής του άρθρου 2 παρ. 1 της αριθμ. 55/ 
98 ΠΥΣ (ΦΕΚ 252/Α/12.1.1998) με την οποία εγκρίθηκε η 
ανάθεση έργου σε έξι (6) άτομα κλάδου ΠΕ Διοικητικού- 
Οικονομικού για το ΚΕΠ Ν.Α. Μεσσηνίας. 

8. Το με αριθμ. Πρωτ. Οικ. 32247/6.8.2002 έγγραφο του 
ΥΠΕΣΔΔΑ με το οποίο γνωστοποιήθηκε η έγκριση ανάθε¬ 
σης έργου με σύμβαση στη Ν.Α. Μεσσηνίας. 

9. Τις υπηρεσιακές ανάγκες της Ν.Α όπως αυτές δια¬ 
μορφώθηκαν μετά τη δημοσίευση του Ν.3013/2002 με 
τον οποίον συστάθηκαν τα Κέντρα Εξυπηρέτησης Πολι¬ 
τών στους ΟΤΑ Α' και Β' Βαθμού. 

10. Η αμοιβή κατ’ άτομο ορίζεται μέχρι του ποσού των 
16.140,87 ΕΥΡΩ, ετησίως για συμβασιούχους που έχουν 
Πανεπιστημιακή Εκπαίδευση. Γ ι’ αυτούςπου έχουν ΤΕ και 
ΔΕ τα 13.206,162 ΕΥΡΩ. Ετησίως κατ’ άτομο συμπερι¬ 
λαμβανομένων τυχόν κρατήσεων και τυχόν Φ.Π.Α., η 
οποία θα εκταμιευθεί από την Ελληνική Εταιρεία Τοπικής 
Ανάπτυξης και Αυτοδιοίκησης μέσω προγραμματικής 
σύμβασης με το ΥΠΕΣΔΔΑ. 

11. Το Ν.2503/1997 (ΦΕΚ 107/Τ.Α./30.5.97) «Διοίκηση, 
οργάνωση, στελέχωση της Περφέρειας, ρύθμιση θεμά¬ 
των για την τοπική αυτοδιοίκηση και άλλες διατάξεις, 
όπως τροποποιήθηκε και συμπληρώθηκε μεταγενέστε¬ 
ρα», αποφασίζουμε: 

Α. Καθορίζουμε τον αριθμό των ατόμων που είναι απα¬ 
ραίτητα να τους ανατεθεί έργο με σύμβαση μίσθωσης, 

σύμφωνα με τις ανωτέρω διατάξεις και το άρθρο 681 κ. 
επειτ. του Αστικού Κώδικα σε έξι (6) άτομα κλάδου ΠΕ Δι¬ 
οικητικού - Οικονομικού. 

Β. Τα φυσικά πρόσωπα στα οποία θα ανατεθεί το έργο 
πρέπει να έχουν: κλάδους ΠΕ Διοικητικού - Οικονομικού 
πτυχίο ή διπλωμάτης ημεδαπής ή ισότιμο αντίστοιχης ει¬ 
δικότητας, σχολών της αλλοδαπής, μιας από τις παρακά¬ 
τω ειδικότητες: 

• Νομικής 

• Πολιτικής Επιστήμης και Δημόσιας Διοίκησης 

• Δημόσιας Διοίκησης 

• Πολιτικής Επιστήμης και Ιστορίας 

• Πολιτικών Επιστημών 

• Πολιτικής Επιστήμης 

• Οικονομικών Επιστημών 

• Οικονομικής Επιστήμης 

• Κοινωνιολογίας 

• Κοινωνικής Διοίκησης 

• Οικονομικής Περιφερειακής Ανάπτυξης 

• Κοινωνικής Πολιτικής και Κοινωνικής Ανθρωπολογίας 

• Κοινωνικής Ανθρωπολογίας 

Πέραντων ανωτέρω προσόντων οι υποψήφιοι πρέπει να 
γνωρίζουν άριστα χειρισμό Η/Υ, για την καταχώρηση 
στοιχείων, που θα αποδεικνύεται με την υποβολή υπεύ¬ 
θυνης δήλωσης, και να είναι κάτοχοι μιας ξένης γλώσσας 
(κατά προτίμηση Αγγλικής). 

Γ. Οι επιλεγόμενοι θα αναλάβουν το έργο «της εγκατά¬ 
στασης και θέσης σε λειτουργία του προγράμματος για 
την ηλεκτρονική εξυπηρέτηση του πολίτη του ΚΕΠ της 
Ν.Α.Μ.» για χρονικό διάστημα δέκα οχτώ (18) μήνες 
(ΔΙΠΠ/Φ.ΕΓΚΡ. 1/244/7643/16.7.2002) 

Δ. Οι δαπάνες μισθοδοσίας των συμβασιούχων έργου 
θα εκταμιευθούν από την Ελληνική Εταιρεία Τοπικής 
Ανάπτυξης και Αυτοδιοίκησης (Ε.Ε.Τ.Α.Α.) μέσω προ¬ 
γραμματικής σύμβασης με το ΥΠΕΣΔΔΑ, σύμφωνα με το 
αριθμ. Α.Π. οικ. 12700/2.7.2002 έγγραφο Υφυπουργού 
ΥΠΕΣΔΔΑ. 

Ε. Ως τόπος εκτέλεσης του έργου ορίζονται τα γραφεία 
του Κέντρου Εξυπηρέτησης Πολιτών της Ν.Α στην Καλα¬ 
μάτα ή οπουδήποτε αλλού κριθεί αναγκαίο από τη Διοίκη¬ 
ση του έργου. 

ΣΤ. Ανανέωση ή παράταση των συμβάσεων μίσθωσης 
έργου απαγορεύεται και είναι αυτοδικαίως άκυρη, πέραν 
των 18 μηνών και όχι πέραν της 31.12.2003. 

Ζ. Το ύφος της αμοιβήςτων αναδοχών ορίζεται ως εξής: 

1. Για την κατηγορία Π Ε ποσό 16.140,87 ΕΥΡΩετησίως 
κατ’ άτομο. 

2. Για την κατηγορία ΤΕ και ΔΕ ποσό 13.206,162 ΕΥΡΩ 
ετησίως κατ’ άτομο συμπεριλαμβανομένων των τυχόν 
κρατήσεων και τυχόν Φ.Π.Α. 

Η. Η αποζημίωση θα καταβάλλεται τμηματικά ανά μήνα 
ανάλογα με την πορεία των εργασιών με μέριμνα του 
ΥΠΕΣΔΔΑ μετά από σχετική διαπίστωση (βεβαίωση) του 
Προϊσταμένου του ΚΕΠ Ν.Α. Μεσσηνίας. 

Θ. Οι ανάδοχοι δεν δικαιούνται δώρο Χριστουγέννων 
και Πάσχα καθώς και άδεια και επίδομα αδείας, ενώ δεν 
υφίσταται υποχρέωση του εργοδότη για ασφάλιση του 
αναδόχου σε φορέα κύριας ή επικουρικής ασφάλισης. 

I. Το προς ανάθεση έργο δεν ανάγεται στον κύκλο των 
συνήθων καθηκόντων των υπηρετούντων υπαλλήλων, 
δεν μπορεί να εκτελεστεί από τους υπαλλήλους της Ν.Α 
Μ. λόγω μη διαθεσιμότητας ανθρώπινου δυναμικού, δεν 
καλύπτει πάγιες ανάγκες και δεν υποκρύπτει εξαρτημένη 
εργασία δεδομένου ότι πρόκειται για εργασίες που προ¬ 
κύπτουν από ρυθμίσεις νεοπαγείς (Ν. 2190/94). 


Με τη σύμβαση μίσθωσης έργου θα καθοριστούν οι τυ¬ 
χόν αναγκαίοι όροι και κάθε λεπτομέρεια σχετικά με τα δι¬ 
καιώματα και τις υποχρεώσεις του αναδόχου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Τρίπολη, 23 Αυγούστου 2002 

Ο Γ ενικός Γ ραμματέας Περιφέρειας 
ΑΝΤΩΝΗΣ ΜΑΤΣΙΓΚΟΣ 

-Φ- 

Αριθ. 12900 (9) 

Καθορισμός αριθμού ατόμων που θα απασχοληθούν στη 
Ν.Α Κορινθίας με σύμβαση μίσθωσης έργου. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΠΕΛΟΠΟΝΝΗΣΟΥ 

Έχοντας υπόψη: 

1. Τις διατάξεις του άρθρου 6 του Ν .2527/1997 «Τροπο¬ 
ποίηση και συμπλήρωση των διατάξεων του Ν.2190/94 
και άλλες διατάξεις» (ΦΕΚ 206/Α/8.10.1997). 

2. Τις διατάξεις των άρθρων 681 ΚΕΠ του Αστικού Κώ¬ 
δικα. 

3. Τις διατάξεις του άρθρου 31 του Ν.3013/2002 (ΦΕΚ 
102/Α/1.5.2002) σύμφωνα με τις οποίες συστάθηκαν τα 
Κέντρα Εξυπηρέτησης Πολιτών στις Ν.Α. 

4. Την αριθμ. 65/21.11.2001 ΠΥΣ (ΦΕΚ 
264/Α./22.11.2001) «Παράταση της ισχύος της υπ’ αριθμ. 
55/98 ΠΥΣ Αναστολή διορισμών και Προσλήψεων στο Δη¬ 
μόσιο Τομέα». 

5. Την αριθμ. 180/4.4.2002 γνωμοδότηση του Νομικού 
Τμήματος ΕΝΑΕ (Ένωση Νομαρχιακών Αυτοδιοικήσεων 
Ελλάδος) απάτηνοποίαπροκύπτειότιη απασχόληση των 
πιο κάτω ατόμων στα ΚΈ.Π των ΟΤΑ α' και β' Βαθμού της 
χώρας με σύμβαση μίσθωσης έργου δεν υποκρύπτει 
εξαρτημένη εργασία. 

6. Την αριθμ. ΔΙΠΠ/Φ.ΕΓΚΡ. 1/244/7643/16.7.2002 από¬ 
φαση της Επιτροπήςτου άρθρου 2 παρ. 1 της αριθμ. 55/98 
ΠΥΣ (ΦΕΚ 252/Α/12.1.1998) με την οποία εγκρίθηκαν για 
τους ΟΤΑ α' και β' βαθμού συμβάσεις μίσθωσης έργου για 
χρονικό διάστημα (18) μήνες. 

7. Το γεγονός ότι στο ΚΕΠ της Ν.Α. Κορινθίας θα απα¬ 
σχοληθούν τέσσερα άτομα με σύμβαση μίσθωσης έργου 
(3) άτομα κατηγορίας ΠΕ και (1) άτομο κατηγορίας ΤΕ. 

8. Τα αριθμ. 12700/2.7.2002 και 32247/6.8.2002 έγγρα- 
φατου ΥΠΕΣΔΔΑ σχετικά με την ανάθεση σύμβασης μί¬ 
σθωσης έργου. 

9. Τις υπηρεσιακές ανάγκες της Ν.Α όπως αυτές δια¬ 
μορφώθηκαν μετά τη δημοσίευση του Ν.3013/2002 με 
τον οποίον συστάθηκαν τα Κέντρα Εξυπηρέτησης Πολι¬ 
τών στους ΟΤΑ Α' και Β' Βαθμού. 

10. Το γεγονός ότι από τις διατάξεις της απόφασης αυ¬ 
τής προκαλείται δαπάνη και ειδικότερα η αμοιβή κατ’ άτο¬ 
μο ορίζεται μέχρι του ποσού των 16.140,87 ΕΥΡΩ, ετη¬ 
σίως για συμβασιούχους που έχουν Πανεπιστημιακή Εκ¬ 
παίδευση. Γι’ αυτούς που έχουν ΤΕ και ΔΕ τα 13.206,162 
ΕΥΡΩ. Ετησίως κατ’ άτομο συμπεριλαμβανομένων τυχόν 
κρατήσεων και τυχόν Φ.Π.Α., η οποία θα εκταμιευθεί από 
την Ελληνική Εταιρεία Τοπικής Ανάπτυξης και Αυτοδιοί¬ 
κησης μέσω προγραμματικής σύμβασης με το ΥΠΕΣΔΔΑ. 

11. Το Ν.2503/1997 (ΦΕΚ 107/Τ.Α./30.5.97) «Διοίκηση, 
οργάνωση, στελέχωση της Περφέρειας, ρύθμιση θεμά¬ 
των για την τοπική αυτοδιοίκηση και άλλες διατάξεις, 
όπως τροποποιήθηκε και συμπληρώθηκε μεταγενέστε¬ 
ρα», αποφασίζουμε: 

Α. Καθορίζουμε τον αριθμό των ατόμων που είναι απα¬ 
ραίτητα να τους ανατεθεί έργο με σύμβαση μίσθωσης, 

σύμφωνα με τις ανωτέρω διατάξεις και το άρθρο 681 κ. 
επειτ. του Αστικού Κώδικα σε τέσσερα (4) ως κατωτέρω: 

α) Τρία (3) άτομα κατηγορίας ΠΕ β) Ένα (1) άτομο κα¬ 
τηγορίας ΤΕ 

Β. Τα φυσικά πρόσωπα στα οποία θα ανατεθεί το έργο 
πρέπει να έχουν: 

1. Πτυχίο ή δίπλωμα της ημεδαπής ή ισότιμο σχολών 
της αλλοδαπής όλων των κλάδων και ειδικοτήτων. 

2. Άριστη γνώση χειρισμού Η/Υ, η οποία θα αποδεικνύε- 
ται με την υποβολή υπεύθυνης δήλωσης 

Γ. Το έργο που θα εκτελέσουν οι ανωτέρω αφορά την 
εγκατάσταση και λειτουργία του προγράμματος για την 
ηλεκτρονική εξυπηρέτηση του Πολίτη καιτης εκπαίδευσης 
των υπαλλήλων που θα στελεχώσουν το Κ.Ε.Πτης Ν.Α. 

Δ. Το ύφος της αμοιβής των αναδοχών ορίζεται ως 
εξής: 

1. Για την κατηγορία ΠΕ ποσό δρχ. 16.140,87 ΕΥΡΩ, 
ετησίως κατ’ άτομο. 

2. Για την κατηγορία ΤΕ ποσό 13.206,162 ΕΥΡ.Ω ετη¬ 
σίως κατ’ άτομο συμπεριλαμβανομένων των τυχόν κρα¬ 
τήσεων και τυχόν Φ. Π.Α. 

Ε. Ο Διευθυντής του ΚΕΠ θα παρακολουθεί την πορεία 
εκτέλεσης του ανατιθέμενου έργου και θα δίνει τις απα¬ 
ραίτητες οδηγίες. Για την καταβολή της αμοιβής απαιτεί¬ 
ται βεβαίωση του Διευθυντή, για την πληρότητα και αρ¬ 
τιότητα του έργου 

ΣΤ. Ως τόπος εκτέλεσης του έργου ορίζονται τα γρα¬ 
φεία του Κέντρου Εξυπηρέτησης Πολιτών της Ν.Α στη 
Κόρινθο 

Ζ. Ανανέωση ή παράταση των συμβάσεων μίσθωσης έρ¬ 
γου απαγορεύεται και είναι αυτοδικαίως άκυρη πέραν 
των 18 μηνών και όχι πέραν της 31.12.2003. 

Η. Οι ανάδοχοι δεν δικαιούνται δώρο Χριστουγέννων 
και Πάσχα καθώς και άδεια και επίδομα αδείας, ενώ δεν 
υφίσταται υποχρέωση του εργοδότη για ασφάλιση του 
αναδόχου σε φορέα κύριας ή επικουρικής ασφάλισης. 

θ. Απασχόληση των αναδοχών σε έργα ή εργασίες 
άσχετες με αυτές που περιγράφονται στην παρούσα από¬ 
φαση απαγορεύονται. 

I. Το προς ανάθεση έργο δεν ανάγεται στον κύκλο των 
συνήθων καθηκόντων των υπηρετούντων υπαλλήλων, 
δεν μπορεί να εκτελεστεί από τους υπαλλήλους της Ν.Α 
λόγω μη διαθεσιμότητας ανθρώπινου δυναμικού, δεν κα¬ 
λύπτει πάγιες ανάγκες και δεν υποκρύπτει εξαρτημένη 
εργασία δεδομένου ότι πρόκειται για εργασίες που προ¬ 
κύπτουν από ρυθμίσεις νεοπαγείς (Ν.3013/2002). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Τρίπολη, 28Αυγούστου 2002 

Ο Γ ενικός Γ ραμματέας Περιφέρειας 
ΑΝΤΩΝΗΣ ΜΑΤΣΙΓΚΟΣ 

-♦- 

Αριθ. 12715 (10) 

Καθορισμός αριθμού προσώπων που θα απασχοληθούν 
από τη Ν.Α. Αρκαδίας για τις ανάγκες του Κέντρου 
Πληροφόρησης Πολιτών. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΠΕΛΟΠΟΝΝΗΣΟΥ 

Έχοντας υπόψη: 

1. Τις διατάξεις του άρθρου 6 του Ν.2527/1997 «Τροπο¬ 
ποίηση και συμπλήρωση των διατάξεων του Ν.2190/94 
και άλλες διατάξεις» (ΦΕΚ206/Α/1997). 

2. Τις διατάξεις των άρθρων 681 κ.επ.του Αστικού Κώ¬ 
δικα. 


3. Τις διατάξεις του άρθρου 31 του Ν.3013/2002 (ΦΕΚ 
102/Α/2002) σύμφωνα με τις οποίες συστάθηκαν τα Κέ¬ 
ντρα Εξυπηρέτησης Πολιτών στις Ν.Α. 

4. Την αριθμ.65/21.11.2001 ΠΥΣ (ΦΕΚ 264/Α722.11.2001) 
«Παράταση της ισχύος της υπ’ αριθμ. 55/98 ΠΥΣ Αναστολή 
διορισμών και Προσλήψεων στο Δημόσιο Τομέα». 

5. Την αριθμ. 180/4.4.2002 γνωμοδότηση του Νομικού 
Τμήματος ΕΝΑΕ (Ένωση Νομαρχιακών Αυτοδιοικήσεων 
Ελλάδος) από την οποία προκύπτει ότι η απασχόληση των 
πιο κάτω ατόμων στα ΚΈ.Π των ΟΤΑ α' και β' Βαθμού της 
χώρας με σύμβαση μίσθωσης έργου δεν υποκρύπτει 
εξαρτημένη εργασία. 

6. Την αριθμ. ΔΙΠΠ/ΦΈΓΚΡ.1/244/7643/16.7.2002 από¬ 
φαση της Επιτροπής του άρθρου 2 παρ. 1 της αριθμ. 55/ 
98 ΠΥΣ (ΦΕΚ 252/Α/12.1.1998). 

7. Το αριθ. 32247/6.8.2002 έγγραφο του Υπουργείου 
Εσωτερικών Δημόσιας Διοίκησης και Αποκέντρωσης σύμ¬ 
φωνα με το οποίο εγκρίθηκε για τη Ν.Α. Αρκαδίας η σύμ¬ 
βαση μίσθωσης έργου τεσσάρων ατόμων για 18 μήνες. 

8. Το γεγονός ότι από τις διατάξεις της απόφασης αυ¬ 
τής προκαλείται δαπάνη η οποία θα εκταμιευθεί από την 
Ελληνική Εταιρεία Τοπικής Ανάπτυξης και Αυτοδιοίκησης 
μέσω προγραμματικής σύμβασης με το ΥΠΕΣΔΔΑ και ει- 
δικώτερα η αμοιβή κατ’ άτομο ορίζεται μέχρι του ποσού 
των 16.140,87 ΕΥΡΩ, ετησίως για συμβασιούχους που 
έχουν Πανεπιστημιακή Εκπαίδευση. Γ Γ αυτούς που έχουν 
ΤΕ και ΔΕ τα 13.206,162 ΕΥΡΩ. Ετησίως κατ’ άτομο συ¬ 
μπεριλαμβανομένων τυχόν κρατήσεων και τυχόν Φ.Π.Α. 

9. Τις υπηρεσιακές ανάγκες της Ν.Α όπως αυτές δια¬ 
μορφώθηκαν μετά τη δημοσίευση του Ν.3013/2002 με 
τον οποίον συστάθηκαν τα Κέντρα Εξυπηρέτησης Πολι¬ 
τών στους ΟΤΑ Α' και Β' Βαθμού. 

10. Το Ν.2503/1997 (ΦΕΚ 107/Τ.Α./30.5.97) «Διοίκηση, 
οργάνωση, στελέχωση της Περιφέρειας, ρύθμιση θεμά¬ 
των για την τοπική αυτοδιοίκηση και άλλες διατάξεις, 
όπως τροποποιήθηκε και συμπληρώθηκε μεταγενέστε¬ 
ρα», αποφασίζουμε: 

1. Καθορίζουμε τον αριθμό των ατόμων που είναι απα¬ 
ραίτητα να τους ανατεθεί έργο με σύμβαση μίσθωσης, 
σύμφωνα με τις ανωτέρω διατάξεις και το άρθρο 681 κ. 
επειτ. του Αστικού Κώδικα σε τέσσερα (4): 

2. Τα φυσικά πρόσωπα στα οποία θα ανατεθεί το έργο 
πρέπει να έχουν: 

α. Πτυχίο Παν. Εκπαίδευσης ή Πτυχίο Τεχνολογικής Εκ¬ 
παίδευσης ή να είναι κάτοχοι τίτλου σπουδών Δευτερο¬ 
βάθμιας Εκπαίδευσης 

β. Να γνωρίζουν άριστα χειρισμό Η/Υ που θα αποδει- 
κνύεται με την υποβολή υπεύθυνης δήλωσης 

3. Τόπος εκτέλεσηςτου έργου ορίζεται το ΚΕΠ που στε¬ 
γάζεται στην οδό Ελ. Βενιζέλου 22. 

4. Το ύφος της αμοιβής των αναδοχών ορίζεται ως εξής; 

1. Για την κατηγορία ΠΕ ποσό δρχ. 16.140,87 ΕΥΡΩ, 
ετησίως κατ’ άτομο 

2. Για την κατηγορία ΤΕ και ΔΕ ποσό 13.206,162 ΕΥΡΩ, 
ετησίως κατ’ άτομο συμπεριλαμβανομένων των τυχόν 
κρατήσεων και τυχόν Φ.Π.Α. 

Η αποζημίωση θα καταβάλλεται τμηματικά ανά μήνα ανά¬ 
λογα με την πορεία των εργασιών με μέριμνα της Δ/νσης Οι¬ 
κονομικών Υπηρεσιών της Ν.Α. μετά από σχετική διαπίστω¬ 
ση (βεβαίωση) της Διευθύντριας Διοικητικών Υπηρεσιών. 

5. Ανανέωση ή παράταση των συμβάσεων μίσθωσης έρ¬ 
γου απαγορεύεται και είναι αυτοδικαίως άκυρες, πέραν 
των 18 μηνών και όχι πέραν της 31.12.2003. 

6. Οι ανάδοχοι δεν δικαιούνται δώρο Χριστουγέννων και 
Πάσχα καθώς και άδεια και επίδομα αδείας, ενώ δεν υφί- 
σταται υποχρέωση του εργοδότη για ασφάλιση του ανα¬ 
δόχου σε φορέα κύριας ή επικουρικής ασφάλισης. 

7. Το έργο αυτό όπως περιγράφεται ανωτέρω συντελεί- 
ται στα πλαίσια του Ν. 3013/2002, δεν καλύπτει πάγιες 
ανάγκες και δεν υποκρύπτει εξαρτημένη εργασία δεδο¬ 
μένου ότι είναι εργασία που προκύπτει από ρυθμίσεις νε¬ 
οπαγείς που εισάγει ο ανωτέρω νόμος και δεν ανάγονται 
στον κύκλο των συνήθων καθηκόντων των υπηρετούντων 
υπαλλήλων της Ν.Α. Αρκαδίας. Ακόμα το έργο αυτό δεν 
είναι δυνατόν να διεκπεραιωθεί από το προσωπικό που 
υπηρετεί στη Ν.Α. Αρκαδίας, λόγω μη διαθεσιμότητας αν¬ 
θρώπινου δυναμικού. 

Με τη σύμβαση μίσθωσης έργου θα καθορισθούν οιτυ- 
χόν αναγκαίοι όροι και κάθε λεπτομέρεια σχετικά μετά δι¬ 
καιώματα και τις υποχρεώσεις του αναδόχου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Τρίπολη, 23 Αυγούστου 2002 

Ο Γενικός Γραμματέας Περιφέρειας 
ΑΝΤΩΝΗΣ ΜΑΤΣΙΓΚΟΣ 

-♦- 

Αριθ. 12902 (11) 

Καθορισμός αριθμού ατόμων που θα απασχοληθούν στη 
Ν.Α Αργολίδας με σύμβαση μίσθωσης έργου. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΠΕΛΟΠΟΝΝΗΣΟΥ 

Έχοντας υπόψη: 

1. Τις διατάξειςτου άρθρου 6του Ν.2527/1997 «Τροπο¬ 
ποίηση και συμπλήρωση των διατάξεων του Ν.2190/94 
και άλλες διατάξεις» (ΦΕΚ206/Α/8.10.1997). 

2. Τις διατάξεις των άρθρων 681 ΚΕΠ του Αστικού Κώ¬ 
δικα. 

3. Τις διατάξεις του άρθρου 31 του Ν.3013/2002 (ΦΕΚ 
102/Α/1.5.2002) σύμφωνα με τις οποίες συστάθηκαν τα 
Κέντρα Εξυπηρέτησης Πολιτών στις Ν.Α. 

4. Την αριθμ. 65/21.11.2001 ΠΥΣ 
(ΦΕΚ264/Α722.11.2001) «Παράταση της ισχύος της υπ’ 
αριθμ. 55/98 ΠΥΣ Αναστολή διορισμών και Προσλήψεων 
στο Δημόσιο Τομέα». 

5. Την αριθμ. 180/4.4.2002 γνωμοδότηση του Νομικού 
Τμήματος ΕΝΑΕ (Ενωση Νομαρχιακών Αυτοδιοικήσεων 
Ελλάδος) από την οποία προκύπτει ότι η απασχόληση των 
πιό κάτω ατόμων στα Κ.Ε.Π των ΟΤΑ α'και β' Βαθμού της 
χώρας με σύμβαση μίσθωσης έργου δεν υποκρύπτει 
εξαρτημένη εργασία. 

6. Την αριθμ. ΔΙΠΠ/Φ.ΕΓΚΡ. 1/244/7643/16.7.2002 από¬ 
φαση της Επιτροπήςτου άρθρου 2παρ. 1 της αριθμ. 55/98 
ΠΥΣ (ΦΕΚ 252/Α/12.1.1998) με την οποία εγκρίθηκαν για 
τους ΟΤΑ α' και β' βαθμού συμβάσεις μίσθωσης έργου για 
χρονικό διάστημα (18) μήνες. 

7. Το γεγονός ότι στο ΚΕΠ της Ν.Α. Αργολίδας θα απα¬ 
σχοληθούν τέσσερα άτομα με σύμβαση μίσθωσης έργου 
διαφόρων κατηγοριών και κλάδων. 

8. Τα αριθμ. 12700/2.7.2002 και 32247/6.8.2002 έγγρα¬ 
φα του ΥΠΕΣΔΔΑ σχετικά με την ανάθεση σύμβασης μί¬ 
σθωσης έργου. 

9. Τις υπηρεσιακές ανάγκες της Ν.Α όπως αυτές δια¬ 
μορφώθηκαν μετά τη δημοσίευση του Ν.3013/2002 με 
τον οποίον συστάθηκαν τα Κέντρα Εξυπηρέτησης Πολι¬ 
τών στους ΟΤΑ Α' και Β' Βαθμού. 

10. Το γεγονός ότι από τις διατάξεις της απόφασης αυ¬ 
τής προκαλείται δαπάνη και ειδικότερα η αμοιβή κατ’ άτο¬ 
μο ορίζεται μέχρι του ποσού των 16.140,87 ΕΥΡΩ, ετη- 
σίως για συμβασιούχους που έχουν Πανεπιστημιακή Εκ¬ 


παίδευση. Γι’ αυτούς που έχουν ΤΕ τα 13.206,162 ΕΥΡΩ. 
Ετησίως κατ’ άτομο συμπεριλαμβανομένων τυχόν κρατή¬ 
σεων καιτυχόν Φ. Π. Α., η οποία θα εκταμιευθεί από την Ελ¬ 
ληνική Εταιρεία Τοπικής Ανάπτυξης και Αυτοδιοίκησης 
μέσω προγραμματικής σύμβασης με το ΥΠΕΣΔΔΑ. 

11. Το Ν.2503/1997 (ΦΕΚ 107/Τ.Α./30.5.97) «Διοίκηση, 
οργάνωση, στελέχωση της Περφέρειας, ρύθμιση θεμά¬ 
των για την τοπική αυτοδιοίκηση και άλλες διατάξεις, 
όπως τροποποιήθηκε και συμπληρώθηκε μεταγενέστε¬ 
ρα», αποφασίζουμε: 

Α. Καθορίζουμε τον αριθμό των ατόμων που είναι απα¬ 
ραίτητα να τους ανατεθεί έργο με σύμβαση μίσθωσης, 
σύμφωνα με τις ανωτέρω διατάξεις και το άρθρο 681 κ. 
επειτ. του Αστικού Κώδικα σε τέσσερα (4) ως κατωτέρω: 

α) Δύο (2) άτομα κατηγορίας ΠΕ 

β) Δύο (2) άτομο κατηγορίας ΤΕ 

Β. Τα φυσικά πρόσωπα στα οποία θα ανατεθεί το έργο 
πρέπει να έχουν: 

1. Πτυχίο ή δίπλωμα της ημεδαπής ή ισότιμο σχολών 
της αλλοδαπής όλων των κλάδων και ειδικοτήτων. 

2. Άριστη γνώση χειρισμού Η/Υ, η οποία θα αποδεικνύε- 
ται με την υποβολή υπεύθυνης δήλωσης 

Γ. Το έργο που θα εκτελέσουν οι ανωτέρω αφορά την 
εγκατάσταση και λειτουργία του προγράμματος για την 
ηλεκτρονική εξυπηρέτηση του Πολίτη και της εκπαίδευ¬ 
σης των υπαλλήλων που θα στελεχώσουν το Κ.Ε.Π της 
Ν.Α. 

Δ. Το ύψος της αμοιβής των αναδοχών ορίζεται ως 
εξής: 

1. Για την κατηγορία ΠΕ ποσό δρχ. 16.140,87 ΕΥΡΩ, 
ετησίως κατ’ άτομο. 

2. Γιατην κατηγορία ΤΕ ποσό 13.206,162 ΕΥΡΩ ετησίως 
κατ’ άτομο συμπεριλαμβανομένων των τυχόν κρατήσεων 
και τυχόν Φ. Π.Α. 

Ε. Ο Διευθυντής του ΚΕΠ θα παρακολουθεί την πορεία 
εκτέλεσης του ανατιθέμενου έργου και θα δίνει τις απα¬ 
ραίτητες οδηγίες. Για την καταβολή της αμοιβής απαιτεί¬ 
ται βεβαίωση του Διευθυντή, για την πληρότητα και αρ¬ 
τιότητα του έργου. 

ΣΤ. Ως τόπος εκτέλεσης του έργου ορίζονται τα γρα¬ 
φεία του Κέντρου Εξυπηρέτησης Πολιτών της Ν.Α στο 
Ναύπλιο. 

Ζ. Ανανέωση ή παράταση των συμβάσεων μίσθωσης έρ¬ 
γου απαγορεύεται και είναι αυτοδικαίως άκυρη πέραν 
των 18 μηνών και όχι πέραν της 31.12.2003. 

Η. Οι ανάδοχοι δεν δικαιούνται δώρο Χριστουγέννων 
και Πάσχα καθώς και άδεια και επίδομα αδείας, ενώ δεν 
υφίσταται υποχρέωση του εργοδότη για ασφάλιση του 
αναδόχου σε φορέα κύριας ή επικουρικής ασφάλισης. 

Θ. Απασχόληση των αναδοχών σε έργα ή εργασίες 
άσχετες με αυτές που περιγράφονται στην παρούσα 
απόφαση απαγορεύονται. 

I. Το προς ανάθεση έργο δεν ανάγεται στον κύκλο των 
συνήθων καθηκόντων των υπηρετούντων υπαλλήλων, 
δεν μπορεί να εκτελεστεί από τους υπαλλήλους της Ν.Α 
λόγω μη διαθεσιμότητας ανθρώπινου δυναμικού, δεν κα¬ 
λύπτει πάγιες ανάγκες και δεν υποκρύπτει εξαρτημένη 
εργασία δεδομένου ότι πρόκειται για εργασίες που προ¬ 
κύπτουν από ρυθμίσεις νεοπαγείς (Ν.3013/2002). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Τρίπολη, 28 Αυγούστου 2002 

Ο Γ ενικός Γ ραμματέας Περιφέρειας 
ΑΝΤΩΝΗΣ ΜΑΤΣΙΓΚΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




